หลังคลอดได้3-4อาทิตย์ มีเพศสัมพันธ์หลั่งนอกแต่ตอนนั้นกินยาแบบให้นมบุตร หลังจากที่ยาหมดไม่ได้กินไป1วันและมีเพศสัมพันด้วย แต่อีกวันซื้อยาคุมชนิดที่ไม่ได้ให้นมบุตรแล้ว ตอนเช้า1เม็ดและก่อนนอนตามที่เวลาที่เคยกิน1เม็ด และไปฉีดยาคุมแบบ3เดือน ตอนนี้ฉีดได้2เดือนแล้วประจำเดือนไม่มา แต่มีเลือดมาแบบกระปริบกระปรอย แบบนี้จะท้องต่อไหมค่ะ
สวัสดีค่ะ หากหลังคลอดได้ให้นมลูกอย่างสม่ำเสมอ การมีเพศสัมพันธ์ที่ 3-4 สัปดาห์ หลังคลอดนั้น โอกาสในการตั้งครรภ์ถือว่าน้อยมาก นอกจากนี้ หากได้ทานยาคุมกำเนิดและใช้วิธีการหลั่งนอกด้วย โอกาสในการตั้งครรภ์ก็แทบไม่มี สำหรับการที่ลืมทานยาไป 1 วัน ประสิทธิภาพของยาในการป้องกันการตั้งครรภ์อาจลดลงไปบ้าง แต่ก็ไม่มากนักหากหลังจากนั้นได้ฉีดยาคุมกำเนิด การที่ประจำเดือนขาดหายไปหลังฉีดยา และต่อมามีเลือดออกกะปริดกะปรอย ถือเป็นผลข้างเคียงของยาฉีดคุมกำเนิดที่สามารถพบได้ ซึ่งหากเลือดที่ออกมีปริมาณไม่มาก ไม่มีปวดท้องน้อยมาก ก็ไม่จำเป็นต้องทำอะไร และไม่ได้เกิดจากการตั้งครรภ์ แต่หากเลือดที่ออกมีปริมาณมาก และมีปวดท้องน้อยมากร่วมด้วย ก็ควรตรวจหาการตั้งครรภ์ดู หากตรวจไม่พบ ก็ควรไปพบแพทย์เพื่อตรวจหาสาเหตุอื่นๆ เช่น มีการติดเชื้อในโพรงมดลูก เป็นต้น